open-index/open-wikipedia-markdown huggingface dataset:
Jolanta Blažytė

**Jolanta Blažytė** (g. 1965 m. gegužės 1 d. Kaune) – vadybininkė, prekybos ir gamybos koncerno UAB „Vikonda“ valdybos pirmininkė, bendraturtė, komercijos vadovė, viena turtingiausių moterų Lietuvoje, turtas vertinamas 65 mln. €.

## Biografija
Tėvas – statybos inžinierius. Mama sovietmečiu vadovavo vienam Kauno restoranui.

Po vidurinės mokyklos baigė statybos inžinerijos studijas Kauno politechnikos institute. Studentų praktikos metu dirbo tuometiniame Leningrade (Rusija).

Dirbti pradėjo būdama 23-ejų metų, inžinerinio pobūdžio darbą „Kauno dujotiekio statyboje", kur ir susipažino su būsimu vyru, verslo partneriu ir koncerno „Vikonda" bendraturčiu Viktoru Uspaskichu. Vėliau tapo „Vikondos“ komercijos direktore.

Rusijos invazijos į Ukrainą metu svarstė, kad Ukraina turėtų pripažinti Donetsko ir Luhansko liaudies respublikas ir jų autonomiją bei išsižadėti pretenzijų į Krymą tam, kad „skerdynės greičiau baigtųsi“. Komunikacijos specialistai tai vadina Rusijos propagandos platinimu, „tipiniu triuku apkaltinant auką“.

1991–2017 m. buvo susituokusi su V. Uspaskichu. Dukros Laura ir Justė. Gyvena ir dirba Kėdainiuose.

## Šaltiniai
Dambo

**Dambo** () – 1941 m. JAV muzikinis animacinis filmas vaikams, prodiusuotas Volto Disnėjaus. Filmas sukurtas pagal rašytojos Helen Aberson ir iliustruotojo Harold Pearl to paties pavadinimo knygą, kino teatruose pasirodė 1941 m. spalio 23 d.

## Įgarsintojai

* Edward Brophy – Timothy Q. Mouse
* Verna Felton – Mrs. Jumbo ir the Elephant Matriarch
* Herman Bing – The Ringmaster
* Margaret Wright – Casey Junior
* Sterling Holloway – Mr. Stork
* Cliff Edwards – Jim Crow
* Hall Johnson Choir – Crow Chorus
* Noreen Gammill – Elephant Catty
* Dorothy Scott – Elephant Giddy
* Sarah Selby – Elephant Prissy
* Malcolm Hutton – Skinny
* John McLeish – Pasakotojas

## Atsiliepimai
Tinklalapis „Rotten Tomatoes“ praneša, kad 97 % kritikų filmui parašė teigiamas apžvalgas (remiantis 38 apžvalgomis), ir filmą įvertino vidutiniškai 8,3 iš 10 balų.

## Garso takelis
* „Baby Mine“ (Betty Noyes)
* „Casey Junior“ (The Sportsmen)
* „Look Out for Mr. Stork“ (The Sportsmen)
* „Song of the Roustabouts“ (The King’s Men)
* „The Clown Song“ (Dar žinomas kaip „We’re Gonna Hit the Big Boss for a Raise“) (Billy Bletcher, Eddie Holden, ir Billy Sheets)
* „Pink Elephants on Parade“ (The Sportsmen)
* „When I See an Elephant Fly“ (Cliff Edwards ir the Hall Johnson Choir)
* „When I See an Elephant Fly“ (Reprise)

## Šaltiniai

## Nuorodos
* Oficiali svetainė
Kilnusis lauramedis

**Kilnusis lauramedis** (*Laurus nobilis*) – lauramedinių (*Lauraceae*) šeimos visžalių medžių ir krūmų rūšis. Kilusi iš Viduržemio jūros regiono.

Priklausomai nuo augimo sąlygų gali išaugti įvairaus aukščio, daugiausia iki 10-15 m. Žievė lygi, ruda, ūgliai pliki. Laja tanki, piramidiška. Lapai paprastieji, trumpais lapkočiais, lygiakraščiai, lancetiniai arba elipsiški, pliki, 6-20 cm ilgio, 2-4 cm pločio. Žiedynai tankūs, skėtiniai, susitelkę po 1-3 lapų pažastyse. Žiedai smulkūs, gelsvi, vienalyčiai. Vaisius – tamsiai žalias elipsiškas kaulavaisis, kurio ilgis 1,5-2 cm. Jo viduje yra didelė sėkla.

Visose augalo dalyse yra eterinio laurų aliejaus ir aromatinių medžiagų, suteikiančių augalui kvapnų aromatą ir būdingą skonį. Kilniojo lauramedžio lapai (vadinami **laurų lapais**) – labai populiarus prieskonis. Jais gardinamos sriubos, mėsos patiekalai, konservai, marinatai. Eterinio aliejaus dedama į konditerinius gaminius, likerius, jis naudojamas masažuose, aromaterapijoje.

Laurais nuo antikos laikų buvo gydomos nervinės ligos, kosulys, karščiavimas. Lauramedžio medienos ir sakų dūmais baidydavo uodus, skruzdėles, museles. Laurų lapai – taip pat ir garbės, kilnumo, taikos simbolis. Laurų vainikais antikoje puošdavo mūšių laimėtojus, sportinių žaidynių nugalėtojus, poetus, žynius.


Laurus_nobilis_-_Köhler–s_Medizinal-Pflanzen-086.jpg|Požymiai
Laurus nobilis g4.jpg|Augalas
Laurus nobilis MHNT Fleurs.jpg|Žiedai
Laurus nobilis folium 290135.jpg|Džiovinti lapai

## Nuorodos
Lauro lapai kulinarijoje
Šarūnas Keserauskas

**Šarūnas Keserauskas** (g. 1975 m.) – teisininkas, LR konkurencijos tarybos pirmininkas, buvęs advokatų kontoros „LAWIN“ advokatas, Vilniaus universiteto (VU), anksčiau ir Rygos aukštosios teisės mokyklos dėstytojas.

## Biografija
1999 m. stažavosi Tarptautinės teisės akademijoje Hagoje (Nyderlandai). 1993–1998 m. Vilniaus universiteto Teisės fakultete baigė teisę. 2002–2003 m. Londono universiteto Karaliaus koledže – podiplomines studijas, Europos teisės magistras (LL.M. Eur.); 2004–2010 m. studijavo doktorantūroje, filosofijos daktaras teisės srityje (*Doctor of Philosophy in Law*).

Nuo 1995 m. lapkričio iki 1998 m. birželio adv. kontoros „Lideika, Petrauskas, Valiūnas ir partneriai“ („LAWIN“) teisininko padėjėjas, nuo 2006 m. iki 2009 m. liepos teisininkas (patarėjas), advokatas. Advokatas nuo 2001 m. Dirbdamas advokatu, atstovavo konkurencijos teisės bylose. Nuo 2009 m. rugpjūčio Jungtinės Karalystės Sąžiningos prekybos tarnybos () vyresnysis teisės patarėjas, nuo 2011 m. balandžio 4 d. Konkurencijos tarybos pirmininkas (savo dekretu paskyrė Prezidentė Dalia Grybauskaitė, Premjero Andriaus Kubiliaus teikimu; Konkurencijos tarybos vadovas Jonas Rasimas, iš pareigų atleistas nuo 2011 m. sausio 31 d., kadangi yra paskirtas į Europos Komisijos Konkurencijos generalinio direktorato – Direktorato „Rinkos ir bylos I: energetika ir aplinka“ direktoriaus pareigas).

Nuo 1999 m. rugsėjo iki 2004 m. spalio VU TF šeimos teisės, nuo 2000 m. rugpjūčio iki 2005 m. rugpjūčio Rygos aukštosios teisės mokyklos (Latvija), nuo 2005 m. rugsėjo – VU TF konkurencijos teisės dėstytojas.

Moka anglų, rusų kalbas. Turi prancūzų kalbos pagrindus.

## Bibliografija
* Moving in the Same Direction? Presentation of Family Law Reforms in Lithuania // International Survey of Family Law, Jordan Publishing Limited. Šarūnas Keserauskas, Andrew Bainham (editor).

## Šaltiniai
Raukšlėtasis notofagas

**Raukšlėtasis notofagas** (*Nothofagus cunninghamii*) – notofaginių (*Nothofagaceae*) šeimos visžalis lapuotis medis, kilęs iš Australijos (Viktorijos ir Tasmanijos).

Aukštis 30-40 m, žievė suskeldėjusi, tamsiai ruda. Lapai paprastieji, 1-2 cm ilgio. Jauni lapai būna rausvi, oranžiniai, suaugę – tamsiai rudi. Žiedai susitelkę gelsvuose žirginiuose. Vaisius – 6 mm ilgio kapsulė su sėklomis, turinčiomis skrisitukus.

Mediena kieta, tvirta, rausvo atspalvio. Tankis – 750–880 kg/m³. Naudojama baldų, grindų, atramų gamybai.
Zagrada

**Zagrada** – buvęs kaimas Kauno rajono savivaldybėje, į šiaurės rytus nuo Garliavos, 3 km nuo Rinkūnų.

## Istorija

XX a. buvo Zagrados dvaras.

## Gyventojai

## Išnašos
Dongdžak-gu

**Dongdžak-gu** () – vienas iš 25 Seulo rajonų. Jis yra pietinėje miesto dalyje, prie Han upės. Plotas – 16,35 km², gyventojų skaičius – 404 900.

## Suskirstymas
Rajonas yra padalintas į 17 mažesnių vienetų, vadinamų *dong*.

## Žymios vietos
Žymiausia Dongdžak vieta yra Seulo valstybinės kapinės (국립서울현충원), kur palaidoti armijos kareiviai ir trys buvę Pietų Korėjos prezidentai. Kiti žinomi rajono objektai: Čongšin (총신대학교), Čung-Ang (중앙대학교) ir Songšil (숭실대학교) universitetai, Norjangdžin žuvies turgus, ir kita.

## Simboliai
Paukštis: snieginė gervė

## Nuorodos
* Oficiali svetainė
Valstybinis visos Rusijos S. A. Gerasimovo kinematografijos universitetas

**Valstybinis visos Rusijos S. A. Gerasimovo kinematografijos universitetas, VGIK** (, **ВГИК**) – kinematografijos aukštoji mokykla Maskvoje, Rusijoje. Pavadinta Sergejaus Gerasimovo vardu.

## Istorija
Pirmoji valstybinė kino mokykla buvo įkurta 1919 m. Rusijoje. Iš 660 pretendentų atrinkta 40 studentų.

2008 m. institutas pervadintas į universitetą (išsaugant ankstesnę santrumpą). Absolventai dirba daugiau nei 80 valstybių.

## Fakultetai
* Režisūros fakultetas
* Scenaristinis-kinotyros fakultetas
* Aktorių fakultetas
* Kino operatorių fakultetas
* Menų fakultetas
* Prodiusavimo ir ekonomikos fakultetas
* Animacijos ir multimedijos fakultetas.

## Absolventai
* Algis Arlauskas (g. 1957 m.), aktorius, režisierius
* Gražina Baikštytė
* Olegas Ditkovskis (g. 1955 m.), lietuvių muzikantas, aktorius, kompozitorius ir atlikėjas, dainuojamosios poezijos bardas
* Jonas Gricius (1928–2021), kino operatorius, VGIK garbės daktaras (nuo 2004 m.)
*Edis Jurčys (g. 1957 m.).
* Antanas Maciulevičius (g. 1948 m.), kino režisierius
* Vytautas Mikalauskas (1921–2002), kino režisierius, kinotyrininkas
* Donatas Pečiūra (g. 1938 m.), kino operatorius
* Vidas Rašinskas (g. 1959 m.), scenaristas
* Jonas Tomaševičius (g. 1937 m.), kino operatorius
* Raimondas Vabalas (1937–2001), kino režisierius
* Algimantas Vidugiris (1936–2010), tarybinis ir Kirgizijos kino dramaturgas, režisierius bei kino operatorius
* Vytautas Žalakevičius (1930–1996), kino režisierius, dramaturgas, Lietuvos kino studijos meno vadovas ir direktorius.

## Nuorodos
* Oficiali VGIK tinklavietė
Germanizacija

**Germanizãcija** (**vokietinimas**) – vokiečių kalbos, gyventojų ir kultūros platinimas bei plitimas; viena pagrindinių vokiečių liberaliosios filosofijos XIX amžiaus pradžioje idėjų. Tam tikru laikotarpiu Europoje greta žengė ir nacionalizmas.

## Mažosios Lietuvos germanizacija
Jau IX a. germanų gentys, perėjusios Elbės ir Zalės upes, veržėsi į rytus, asimiliuodavo vietos gentis, tauteles.

XII a. pab. užėmė Vakarų Pamarį (Pomeraniją) ir Sileziją.

XIII a. Kryžiuočių ir Kalavijuočių (nuo 1237 Livonijos) ordinai užkariavo prūsų, vakarinių lietuvių, kuršių, latvių ir estų žemes.

XIV a. pradžioje (Vokiečių) Kryžiuočių ordinas užgrobė Rytų Pamarį ir pasiekė prūsų žemes.

Mažojoje Lietuvoje germanizacija iš esmės prasidėjo po kolonizacijos.

Vokietijos suvienytojo kanclerio Oto fon Bismarko (1871–1898 m.) iniciatyva, Prūsijos kulto ir švietimo ministro potvarkiais lietuvių kalba 1872–1876 m. pašalinta iš Mažosios Lietuvos viešojo gyvenimo, ji liko pamaldų kalba bažnyčiose. Tai įteisinta Prūsijos Landtago (Seimo) ir Vokietijos Reichstago įstatymais. Buvo įgyvendinta Bismarko agresyvios tautinės politikos koncepcija: viena valstybė, viena tauta, viena kalba. Vietos gyventojams, taip pat vokiečiams inteligentams protestuojant, 1873 m. Rytų Prūsijos oberprezidentas leido tautinių mažumų (lietuvių, lenkų bei mozūrų) kalbomis mokyti vaikus tikybos pradžios mokyklų žemesnėse klasėse, grąžintos pamokos lietuvių kalba konfirmantams. Vien Mažajai Lietuvai skirtu 1881 m. specialiuoju potvarkiu leista tikybos mokyti lietuvių kalba ir vyresnėse klasėse. Visose imperijos valstybinėse, mokslo, kultūros įstaigose, viešojo gyvenimo srityse įvesta viena valstybinė kalba – vokiečių. Stiprėjant prievartinei germanizacijai gimtoji lietuvių kalba tebevartota buityje kaip namų kalba ir bažnyčiose, kaip fakultatyvas Tilžės gimnazijoje.

## Germanizacija Latvijoje
Dvarininkų ir kitų aukštesniųjų sluoksnių akyse valstietijos tautinis tapatumas laikytas nereikšmingu, latviai nebuvo skiriami nuo estų, jie dažnai vadinti bendru nevokiečių (Undeutsch) vardu. Kita vertus, luominės visuomenės sąlygomis germanizacija beveik nevyko.

Situacija pasikeitė XIX a. pradžioje suteikus Kuršo ir Livonijos gubernijų latvių valstiečiams asmens laisvę. Latvių etnosas atsidūrė tarsi kryžkelėje: arba laipsniška germanizacija, arba savos nacionalinės kultūros ir pilnavertės socialinės struktūros vystymas.

Vokiečių dvarininkija ir dvasininkijos dalis vienintele perspektyva laikė išsilavinusių latvių germanizavimą. Bet siekiant parengti geresnes sąlygas germanizacijai, reikėjo ir labiau išvystytos latvių kultūros. Tad vokiečių dvasininkai ėmėsi vystyti latvių švietimą ir literatūrą, taip pat ir spaudą. Ši, vadinamųjų latvių draugų (latviešu draugi) veikla davė pradžią latvių nacionalinei kultūrai.

XIX a. 3-4 dešimtmetyje atsirado pirmieji išsilavinę latvių kilmės asmenys, šiek tiek gausesnis jų sluoksnis, kurį jau galima vadinti latvių inteligentija. Bet jie irgi labiau laikėsi provokiškos orientacijos, iš esmės palaikė savanorišką germanizaciją. Latvių inteligentų, ypač su aukštuoju išsilavinimu iki XIX a.vidurio buvo labai nedaug.

## Šaltiniai
Valentinas Mačiulis (1948)

**Valentinas Mačiulis** (g. 1948 m. birželio 8 d. Gulbinuose, Akmenės rajonas) – Lietuvos gydytojas psichiatras, Respublikinės Vilniaus psichiatrijos ligoninės vadovas.

## Biografija
1955–1966 m. mokėsi Akmenės vidurinėje mokykloje, 1966–1972 m. studijavo Kauno medicinos institute. 1972–1973 m. Kauno psichiatrijos ligoninės gydytojas internas. 1973–1977 m. Ukmergės rajono centrinės ligoninės psichiatras. 1977–1982 m. Vilniaus psichoneurologinės ligoninės vyriausiojo gydytojo pavaduotojas. 1978–1985 m. Lietuvos SSR SAM vyriausiasis psichiatras narkologas. Nuo 1982 m. Vilniaus psichiatrijos klinikos direktorius.

1993 m. apgynė disertaciją „Maniakinės-depresinės psichozės katamnezės tyrimo duomenys“. 1993–1997 m. LR SAM vyriausiasis psichiatras, 2001–2006 m. LR SAM psichiatras konsultantas.

56 mokslinių straipsnių Lietuvos ir užsienio mokslo leidiniuose psichiatrijos istorijos, nuotaikos sutrikimų, narkologijos ir psichiatrijos pagalbos organizavimo, neurobiologinių tyrimų ir kitais klausimais autorius ar bendraautoris. Knygos „Respublikinė Vilniaus psichiatrijos ligoninė 1903–2003“ autorius. „Psichiatrijos terminų žodyno“ (2000 m.), leidinių apie valgymo sutrikimus, aktyvią ambulatorinę psichikos sveikatos priežiūrą mokslinis redaktorius.

Žmona Nijolė (g. 1950 m.), gydytoja. Dukros Lina (g. 1971 m.), gydytoja akušerė ginekologė, Rūta (g. 1974 m.), biologė.

## Nuorodos
* Dr. Valentinas Mačiulis: „Kai rėksniai imasi pertvarkų, gero nelauk“ (interviu)
Kirenijos apygarda

**Kirenijos apygarda (Girnės apygarda)** (, ) – viena iš šešių Kipro apygardų, esanti šiaurinėje salos dalyje. Tai pati mažiausia pagal plotą Kipro apygarda. Šiaurėje ir vakaruose ribojasi su Viduržemio jūra, pietuose su Nikosijos apygarda, rytuose su Famagustos apygarda. Administracinis apygardos centras – Kirenija.

Kirenijos apygarda yra vienintelė, kurios teritoriją nuo 1974 m. visiškai kontroliuoja Turkų Kipro respublika, bet administracinis centras priklauso graikams.

Apygarda suskirstyta į tris bendruomenes.

Apygardoje gyvena 62 158 žmonės (2006 m.), iš kurių Kirenijoje gyvena 26 067 žmonės. Didžioji dalis gyventojų yra turkai.

## Šaltiniai
Viktalaukis

**Viktalaukis** – buvęs viensėdis Vilniaus rajono savivaldybės šiaurės rytuose, 1 km į vakarus nuo Visalaukės IV.

## Gyventojai

## Šaltiniai
Juodasis riešutmedis

**Juodasis riešutmedis** (*Juglans nigra*) – riešutmedinių (*Juglandaceae*) šeimos medžių rūšis. Paplitęs Šiaurės Amerikoje nuo pietų Ontarijo iki šiaurės Floridos ir Teksaso. Auga daugiausia upių pakrantėse.

Medis išauga iki 30-40 m aukščio, pavieniai būna stambūs, kresni, augantys miškuose – laibakamieniai. Žievė pilkšvai ruda, giliai sueižėjusi. Lapai sudėtiniai, 30-60 cm ilgio, plunksniški, sudaryti iš 15-23 lancetinių lapelių kurių ilgis siekia iki 7-10 cm. Vyriški žiedai – 8-10 cm ilgio žirginiai. Vaisius – kaulavaisis, sudarytas iš žalios spalvos apyvaisio ir kieto branduolio, vadinamo **juoduoju riešutu**.

Šie riešutai naudojami kulinarijoje, dedami į įvairius patiekalus, tiesa, nėra tokie komerciškai paklausūs kaip graikiniai riešutai, nes juodieji riešutai sunkiau išlukštenami negu graikiniai. Turi juodų dažinių medžiagų.

Juodasis riešutmedis turi daug taninų, kurie gali malšinti skausmą ir mažinti gleivių išsiskyrimą. Jo preparatai naudojami mažinti širdies ligų riziką, nuo odos ligų. Žievės ir lapų preparatais gydomas herpesas, egzemos, gangrena, diarėja, galvos ir dantų skausmai, išvaromos iš organizmo žieduotosios kirmėlės.


Image:Forêt de la Robertsau-Frêne (1).JPG|Lapija
Image:Black Walnut fruit, Omaha, Nebraska.jpg|Neprinokę riešutai
Image:Black Walnut Juglans nigra Nut 2400px.jpg|Prinokęs riešutas
Juglans nigra MHNT.BOT.2018.6.22.jpg|*Juglans nigra* - Museum specimen


## Šaltiniai
Larnakos apygarda

**Larnakos apygarda** (, ) – viena iš šešių Kipro apygardų, esanti pietrytinėje salos dalyje. Šiaurėje ribojasi su Nikosijos apygarda, rytuose su Famagustos apygarda, pietuose su Viduržemio jūra, o vakaruose su Limasolio apygarda. Dalis pietrytinės apygardos teritorijos užimta britų Dekelijos karinės bazės. Apygardos administracinis centras – Larnaka.

Nuo 1974 m. nedidelę teritoriją šiaurinėje apygardos dalyje kontroliuoja Turkų Kipro respublika, kuri pagal administracinį suskirstymą priklauso Lefkošos apygardai.

Apygarda suskirstyta į keturias bendruomenes.

Apygardoje 2001 m. gyveno 115 268 žmonės, iš jų 46 666 – Larnakoje.

Tarp apygardos įžymybių yra Larnakos miestas, Lefkaros kaimas, kuris žinomas savo siuvinėjimais.

## Šaltiniai
Žemaitkiemiai

**Žemaitkiemiais** vadinamos gyvenvietės:

## Lietuva
* Šilutės rajone:
** Saugų seniūnijoje;
** Usėnų seniūnijoje.

## Rusija
* Žemaitkiemiai (Šoseinojė) Černiachovsko rajone;
* Žemaitkiemiai (Bolotnikovas) Krasnoznamensko rajone.

## Kitos reikšmės
* Žemaitkiemis (reikšmės)
Giedrius Čereškevičius

**Giedrius Čereškevičius** (g. 1980 m. rugpjūčio 3 d. Alytuje) – Lietuvos ir Alytaus miesto savivaldybės politinis bei visuomenės veikėjas.

## Biografija
2002 m. baigė Vilniaus Gedimino technikos universitetą, mechanikas inžinierius, 2004 m. ten pat baigė magistrantūrą.

Tėvynės sąjungos – krikščionių demokratų partijos, nuo 2010 m. Naujosios sąjungos narys. Nuo 2011 m. Alytaus miesto savivaldybės tarybos narys.

## Įtarimai Česlovo Daugėlos korupcijos byloje
2010 m. spalio 6 d. Alytaus meras Česlovas Daugėla buvo sulaikytas (ikiteisminis tyrimas pradėtas liepos mėnesį) dėl piktnaudžiavimo tarnyba, dokumentų klastojimo ir didelės vertės svetimo turto iššvaistymo. Korupcijos byla remiasi miesto stadiono rekonstrukcijos darbų, kuriuos atliko Česlovo Daugėlos šeimai priklausanti bendrovė „Kortas“, tyrimu. Šiai bendrovei pateikti įtarimai kaip juridiniam asmeniui.

Kartu prieš teismą stos Alytaus vicemeras, Tėvynės sąjungos-Lietuvos krikščionių demokratų frakcijos pirmininkas Dobilas Kurtinaitis. Įtarimai dėl nusikalstamų veikų padarymo pateikti ir Alytaus miesto savivaldybės darbuotojams Sigitui Stumbrui, Jūratei Sadauskienei, Marijai Ambrulevičienei, Daliai Žilinskienei, taip pat tuomet administracijos direktoriaus pareigas ėjusiam Giedriui Čereškevičiui ir buvusiai vicemerei Rimai Rakauskienei.

## Šaltiniai
Limasolio apygarda

**Lipasolio apygarda** (, ) – viena iš šešių Kipro apygardų, esanti pietinėje salos dalyje. Šiaurėje ribojasi su Nikosijos apygarda, pietuose su Viduržemio jūra, vakaruose su Pafoso apygarda. Pietinę apygardos dalį užimta britų Akrotirio karinės bazės. Apygardos administracinis centras – Limasolis.

Apygarda suskirstyta į penkias bendruomenes.

Limasolio apygardoje 2001 m. gyveno 196 553 žmonės, iš kurių 94 250 – Limasolyje.

## Šaltiniai
Kęstutis Bernatavičius

**Kęstutis Bernatavičius** (g. 1973 m. balandžio 21 d. Anykščiuose) – Lietuvos ir Alytaus miesto savivaldybės politinis bei visuomenės veikėjas.

## Biografija
1991 m. baigė Anykščių 3-ąją vidurinę mokyklą. 1991-1992 m. studijavo Vilniaus universiteto Fizikos fakultete, 1992-1996 m. baigė Klaipėdos universitetą, įgijo sportinių šokių pedagogo-trenerio išsilavinimą.

Mokykliniais ir studijų metais sportininkas šokėjas, 1979-1991 m. šoko kolektyve „Verpetas“ (treneriai Stanislava Bilevičienė ir Juozas Pratkelis), 1992-1995 m. – ansamblyje „Žuvėdra“ (vadovai Ona Skaistutė Idzelevičienė ir Romaldas Idzelevičius). Su Lotynų Amerikos šokių ansambliu „Žuvėdra“ tapo pasaulio sportinių šokių čempionato bronzos medalininku (Vokietija, 1994 m.).

1995-1996 m. Klaipėdos sportinių šokių klubo „Gracija“ treneris, 1996-1997 m. Alytaus Panemunės vidurinės mokyklos šokių mokytojas, 1997-2003 m. Alytaus pradinės mokyklos-darželio „Sakalėlis“ choreografijos mokytojas, nuo 2002 m. Alytaus Šaltinių pagrindinės mokyklos šokių būrelio vadovas. 2004-2005 m. Alytaus kultūros ir komunikacijos centro vadybininkas. 1996 m. įkūrė Alytaus šokių studiją  „Alemana“, jos treneris ir pirmininkas.

Nuo 2008 m. Liberalų ir Centro sąjungos narys. Nuo 2011 m. Alytaus miesto savivaldybės tarybos narys.

Nuo 2005 m. Alytaus miesto kultūros ir meno tarybos pirmininkas, Lietuvos sportinių šokių federacijos Vykdomojo komiteto narys. Nuo 2007 m. nacionalinės kategorijos sporto treneris. Lietuvos sportinių šokių federacijos respublikinės A kategorijos teisėjas, nuo 2007 m. tarptautinės kategorijos teisėjas.

Žmona Lilija Bernatavičienė (g. 1973 m.) – choreografė. Sūnus Ligitas Bernatavičius – sportinių šokių šokėjas, duktė Žymantė Bernatavičiūtė – sportinių šokių šokėja.

## Šaltiniai

## Nuorodos
* Alytaus šokių studija „Alemana“
Samarkando vilajetas

**Samarkando vilajetas** (), kitaip *Samarkando sritis* − Uzbekijos vilajetas, esantis šalies pietuose.

Vilajeto centras − Samarkandas (402 300 gyv. 2010 m.) Vilajeto plotas − 16 400 km², gyventojų skaičius − 2,8 mln. (2007 m.) 75 % gyventojų yra kaimo gyventojai.

Samarkando vilajetas yra antras Uzbekijoje savo ekonomine, moksline ir kultūrine reikšme po Taškento vilajeto. Dalis vilajeto architektūrinių paminklų yra Pasaulio paveldo objektai, jų dėka Samarkandas yra tarptautinio turizmo centras šalyje.

## Istorija
Samarkando sritis Uzbekijos TSR buvo įkurta 1925 m., o 1926 m. panaikintos visos Uzbekijos sritys. Vietoj Samarkando srities įkurta Samarkando apygarda. 1930 m. buvo panaikintos ir apygardos.
1938 m. sausio 15 d. vėl įkurta Samarkando sritis.
Vėliau Samarkando sritis imta vadinti *vilajetu*.

## Geografija
Samarkando sritis yra Uzbekistano centre, Zeravšano upės baseine.

Klimatas žemyninis, sausringas. Lygumose žiema švelni. Vidutinė sausio temperatūra šiaurėje – -2 °C, pietuose – 0 °C, kalnuose – -4,8 °C; vidutinė liepos temperatūra – +24–28 °C. Vakaruose iškrenta 100–200 mm kritulių, o kai kur kalnuose – virš 800 mm.

### Ribos
Su Samarkando vilajetu ribojasi:
* vakaruose ir šiaurėje − Navojo vilajetas,
* rytuose − Džizako vilajetas,
* pietryčiuose – Tadžikija
* pietuose − Kaškadarjos vilajetas,
* šiaurės vakaruose – Kaškadarjos vilajetas.

### Administracinis suskirstymas
Vilajeto centras − Samarkando miestas. Vilajete yra viso 4 srities pavaldumo miestai.

Chorezmo vilajetas suskirstytas į 14 kaimiškųjų rajonų tumanų (numeris lentelėje rodo rajono numerį žemėlapyje):



! Rajonas
! Nr.
! Centras
! Centropavadinimasuzbekiškai
|-----
| Akdarjos (*Oqdaryo*)
| 8
| Lajišas
| *Loyish*
|-----
| Bulunguro (*Bulungʻur*)
| 1
| Bulunguras
| *Bulungʻur*
|-----
| Džambajaus (*Jomboy*)
| 3
| Džambajus
| *Jomboy*
|-----
| Ištichano (*Ishtixon*)
| 2
| Ištichanas
| *Ishtixon`*
|-----
| Katakurgano (*Kattaqoʻrgʻon*)
| 4
| Paišanba
| *Payshanba*
|-----
| Košrabatas (*Qoʻshrabot*)
| 5
| Košrabatas
| *Qoʻshrabot*
|-----
| Narpajaus (*Narpay*)
| 6
| Aktašas
| *Oqtosh*
|-----
| Nurabado (*Nurobod*)
| 7
| Nurabadas
| *Nurobod*
|-----
| Pachtačio (*Paxtachi*)
| 9
| Zijadinas
| *Ziyodin*
|-----
| Pajaryko (*Payariq*)
| 10
| Pajarykas
| *Payariq*
|-----
| Pastdargomo (*Pastdargʻom*)
| 11
| Džuma
| *Juma*
|-----
| Samarkando (*Samarqand*)
| 12
| Gulabadas
| *Gulobod*
|-----
| Tailako (*Toyloq*)
| 13
| Tailakas
| *Toyloq*
|-----
| Urguto (*Urgut*)
| 14
| Urgutas
| *Urgut*
|}

## Ekonomika
Samarkando vilajete yra daug naudingųjų iškasenų, tarp jų marmuras, granitas, kalkakmenis, karbonatai, kreida.

Pagrindinės pramonės šakos – metalo pramonė (atsarginės automobilių ir žemės ūkio technikos dalys), maisto pramonė, tekstilė, keramika.

Pagrindinės žemės ūkio šakos – medvilnės ir grūdinių kultūrų auginimas, šilkininkystė, vyno gamyba.

## Transportas
Kelių ilgis vilajete:
* geležinkelių − apie 400 km,
* automobilių kelių − 4,1 tūkst. km kelių su kelio danga.
Samarkande veikia tarptautinis oro uostas.

## Šaltiniai
Jongsan-gu

**Jongsan-gu** () – vienas iš 25 Seulo rajonų. Jis yra centrinėje miesto dalyje, šiaurinėje Han upės pakrantėje. Plotas – 21,87 km², gyventojų skaičius – 239 000.

## Suskirstymas
Rajonas yra padalintas į 20 mažesnių vienetų, vadinamų *dong*.

## Žymios vietos
Jongsan garsus elektronikos prekių parduotuvėmis, Itevon komerciniu kvartalu, karine JAV baze (용산기지), Sukmjong Moterų universitetu (숙명여자대학교), Korėjos Valstybiniu muziejumi (국립중앙박물관) ir kitais objektais. Šiame rajone yra ir vienintelė Seule mečetė (서울 중앙 성원).

## Nuorodos
* Oficiali svetainė
Katašunis

**KataŠunis** () – JAV animacinis serialas, sukurtas 1998 m.

Angliškas pavadinimas *CatDog* pažodžiui reiškia katė-šuo, tačiau lietuviškai pavadinta tiesiog KataŠuniu.

## Veikėjai
* Jim Cummings – Katė
* Tom Kenny – Šuo / Uola
* Carlos Alazraqui – Liubas / Vinslovas
* Billy West – P. Giedra / Rancidas Triušis / Randolfas
* Maria Bamford – Rieksmė
* John Kassir – Dunglapas / Mervisas
* Dwight Schultz – Edis voverė
Butrimonių vidurinė mokykla

**Butrimonių vidurinė mokykla**:

* Alytaus rajono Butrimonių vidurinė mokykla
* Šalčininkų rajono Butrimonių Anos Krepštul vidurinė mokykla
Sapotekai

**Sapotekai** − indėnų tauta, gyvenanti pietvakarių Meksikoje, daugiausia Oachakos valstijoje. Mažesnės bendruomenės yra Čiapaso, Gerero, Verakruso valstijose. Kalba otomangų kalbų šeimai priklausančiomis įvairiomis sapotekų kalbomis ir tarmėmis.

Pavadinimas „sapotekai“ yra egzonimas, atėjęs iš nahuatlių kalbos žodžio *tzapotēcah* ir reiškiantis „sapotės krašto gyventojai“ (sapote actekai vadino įvairius vaisius). Patys sapotekai save vadina *Be’ena’a* − „žmonės“.

## Istorija

Sapotekų civilizacija iškilo VI a. pr. m. e. Oachakos slėnyje. Tuo metu slėnyje gyvavo 3 bendruomenės, kurios tarpusavyje konkuravo. Rasta to meto šventyklų liekanų bei žmonių aukojimą liudijančių radinių. Tarp 700 ir 500 m. pr. m. e. didžiausia slėnio gyvenvietė San Chosė Mogotė dėl nežinomų priežasčių neteko daug gyventojų, tačiau tuo pat metu iki tol niekam nepriklausiusiame slėnio centre iškilo nauja gyvenvietė Monte Albanas. Manoma, kad dauguma San Chosė Mogotės gyventojų būtent ir emigravo į Monte Albaną. V a. pr. m. e. susiformavo Sapotekų valstybė su centru Monte Albane ir pradėjo savo ekspansiją. II a. sapotekų valstybė driekėsi nuo Kiotepeko šiaurėje iki Oselotepeko ir Čiltepeko pietuose. Monte Albanas tapo didžiausiu miestu Meksikos kalnyno pietuose ir tokiu išsilaikė iki VIII a. Monte Albane rasti archeologiniai radiniai leidžia manyti, kad sapotekai vieni pirmųjų Mezoamerikoje sukūrė raštą. Sapotekų valstybė vėliau susidūrė su besiplečiančia actekų imperija: 1497−1502 m. Ahuisotlis pradėjo sapotekų užkariavimą, vėliau jį tęsė Montesuma II. Actekų imperija netrukus žlugo, bet 1522−1527 m. sapotekus užkariavo ispanai.

Kolonijiniais laikais daug sapotekų metizavosi ir didelė dalis šiuolaikinės meksikiečių visuomenės yra sapotekų kilmės. Iš sapotekų buvo kilęs ir pirmasis indėniškos kilmės prezidentas visoje Amerikoje − Benitas Chuaresas.

## Etnologija

Dabartiniai sapotekai skirstomi į 3 grupes: *istmeños* gyvena Tehuantepeko sąsmaukos pietuose, *serranos* gyvena Oachakos Siera Madrėje (šiauriniuose šlaituose), pietų sapotekai − pietiniuose šlaituose, o vidurio sapotekai − Oachakos slėnyje. Sapotekai verčiasi žemės ūkiu − augina kukurūzus, pupas, moliūgus, javus, cukranendres. Taip pat užsiima žvejyba, augina naminius gyvūnus (galvijus, paukščius, kiaules, arklius), užsiima amatais (odos apdirbimu, tekstile). Didelė dalis uždarbiauja plantacijose, yra emigravę į JAV.

Gyvena padrikos struktūros, tankiai apgyvendintuose kaimuose. Gyvenamasis namas vienos patalpos, kvadratinis, pastatytas iš medžio arba molio, stogas keturšlaitis.
Stasys Supranavičius

**Stasys Supranavičius** (g. 1956 m. rugsėjo 4 d. Olendernėje, Alytaus rajonas) – Lietuvos ir Alytaus rajono savivaldybės politinis bei visuomenės veikėjas.

## Biografija
1981 m. baigė Lietuvos žemės ūkio akademiją, inžinierius.

Alytaus rajono savivaldybės Žemės ūkio skyriaus vedėjas.

Tėvynės sąjungos – Lietuvos krikščionių demokratų (TS-LKD) narys. 2011 m. Alytaus rajono savivaldybės tarybos narys, mandato atsisakė.

2017 m. vasario pabaigoje būdamas neblaivus sumušė 16 metų jaunesnę sugyventinę, po šio įvykio S. Supranavičiaus narystė TS-LKD sustabdyta.

Žmona Nijolė, vaikai Edvinas, Evelina.

## Šaltiniai
Vilniaus universiteto Medicinos fakulteto Vaikų psichiatrijos ir socialinės pediatrijos centras

**Vaikų psichiatrijos ir socialinės pediatrijos centras** - Vilniaus universiteto (VU) Medicinos fakulteto (MF) Psichiatrijos klinikos struktūrinė dalis. Centras dirba VšĮ VUVL filialo Vaiko raidos centras klinikinėje bazėje, integruojant klinikinę, pedagoginę ir mokslinę veiklą. Centre atlieka praktiką VU slaugos, psichologijos, socialinio darbo, kineziterapijos, ergoterapijos, kitų specialybių studentai.

Įkurtas 1991 m. kaip Vaikų psichinės sveikatos centras.

## Darbuotojai

Centro vedėjas doc. Dainius Pūras. Centre dirba doc. S. Lesinskienė, asistentai B. Diomšina, doktorantė J. Radzevičienė.

Daug VšĮ VUVL filialo Vaiko raidos centras darbuotojų dirba VPSP centre dėstytojais valandininkais ir aktyviai dalyvauja įvairiose mokymo bei mokslinių tyrimų programose.

## Mokslas

Pagrindinė centro mokslinių tyrinėjimų tema - Kompleksinė pagalba vaikams su psichikos ir raidos sutrikimais: efektyvaus modelio plėtra ir paslaugų poreikio įvertinimas.

Uždaviniai:
* Nustatyti vaikų raidos, psichikos ir elgesio sutrikimų prevencijos tarnybų ir specialistų poreikį.
* Parengti ir įdiegti į praktiką kompleksinis diagnostikos, gydymo ir reabilitacijos metodų programas dažniausiai sutinkamiems vaikų raidos, elgesio ir psichikos sutrikimams.
* Tirti dažniausiai pasitaikančių vaikų raidos, psichikos ir elgesio sutrikimų paplitimą ir klinikinius variantus.

Centre apgintos disertacijos:
*Sigita Lesinskienė. „Vilniaus miesto vaikų autizmas“, 2000
* Jovita Petrulytė. „Patologinės raidos vaikų maitinimo sutrikimų diagnostika“, 2001
* Virginija Ribakovienė. „Mėginusių žudytis mergaičių (13-17 metų) psichosocialiniai ypatumai, 2002
* Edita Baleckaitė. „Kūdikio ir motinos sąveika maitinimo procese“, 2002.

## Dėstymas

Studentams:
* Vaikų psichiatrijos kursas, VU Medicinos fakulteto medicinos specialybės 6 kurso studentams;
* Vaikų psichiatrijos ir slaugos kursas, VU Medicinos fakulteto slaugos specialybės 4 kurso studentams;
* Vaikų psichiatrijos kursas, VU Filosofijos fakulteto, psichologijos specialybės 4 kurso studentams.

Rezidentams - Vaikų psichiatrijos rezidentūra.

Gydytojų tobulinimo kursai:
* Vaikų ir paauglių vaikų psichiatrijos aktualijos (vaikų ir paauglių psichiatrams, psichiatrams) 1 savaitė.
* Vaikų psichikos sutrikimų diagnostikos ir gydymo pagrindai (BPG, pediatrams, vaikų neurologams) 1 savaitė.
* Paauglių psichikos sutrikimų ir priklausomybių aktualijos 2sav.
* Prievartos prieš vaikus klinikiniai aspektai. 1 sav.
* Normali vaiko raida ir jos sutrikimai (BPG, pediatrams, vaikų neurologams, vaikų psichiatrams) 2 savaitės.
* Ankstyva raidos sutrikimų diagnostika (pediatrams, vaiku neurologams) 1 savaitė.
* Vaikų raidos sutrikimų diagnostika ir reabilitacija (psichologams, logopedams, kineziterapeutams, socialiniams darbuotojams) 2 savaitės.

## Šaltiniai
Iskelės apygarda

**Iskelės apygarda** () – nepripažintos Turkų Kipro respublikos apygarda, esanti šiaurrytinėje Famagustos apygardos dalyje. Teritorija užima didžiąją Karpazo pusiasalio dalį ir beveik iš visų pusių supama Viduržemio jūros, o pietvakarinėje dalyje ribojasi su Famagustos rajonu. Administracinis apygardos centras – Iskelė. Apygardai taip pat priklauso nemaža Rizokarpazo gyvenvietė, kurioje yra pati didžiausia Turkų Kipro graikų bendruomenė (apie 250 Kipro graikų).

Apygardos teritorijoje yra apaštalo Andriejaus kyšulys – pats šiaurryčiausias Kipro salos taškas, kuriame stovi apaštalo Andriejaus vienuolynas.

Apygardoje gyvena 21 978 žmonės (2006 m.), iš kurių 3 977 gyvena Iskelėje.

## Šaltiniai
Giuzeljurto apygarda

**Giuzeljurto apygarda** () – nepripažintos Turkų Kipro respublikos apygarda, esanti Nikosijos apygardos vakarinėje dalyje. Šiaurėje ir vakaruose ribojasi su Viduržemio jūra, šiaurėje taip pat su Girnės apygarda, rytuose su Lefkošos apygarda, o pietuose su graikiškąja Nikosijos apygardos dalimi. Administracinis apygardos centras – Giuzeljurtas.

Apygardai taip pat priklauso Kokinos anklavas, kuris tęsiasi į vakarus nuo pagrindinės teritorijos.

Apygardoje 2006 m. gyveno 31 116 žmonių, iš kurių 13 334 buvo Giuzeljurto gyventojai.

## Šaltiniai
Balsevičiūtė

Balsevičiūtė - viena iš lietuviškos pavardės Balsevičius moteriškosios giminės formų. 

Balsevičiūtė - (mergautinė pavardė). 
Taip pat yra ir Balsevičienė (ištekėjusi moteris).

Tokią pavardę turi šie garsesni asmenys:

* Virginija Balsevičiūtė-Šlekienė, Lietuvos literatūros tyrinėtoja, habilituota humanitarinių mokslų daktarė.
Monte Albanas

**Monte Albanas** () − ikikolumbinė archeologinė vietovė pietų Meksikoje, Oachakos valstijoje, centriniame Oachakos slėnyje, 9&nbsp;km į vakarus nuo Oachakos miesto. Sapotekai miestą vadina *Danni Báa*, tačiau senasis jo pavadinimas nėra žinomas.

## Architektūra

Civilinis-religinis Monte Albano centras buvo išdėstytas ant dirbtinės kalvos, iškylančios 1 940 m virš jūros lygio (400 m virš aplinkinio slėnio). Be to centro, pagal visą kalnagūbrį ir jo pašlaites buvo sudarytos dirbtinės terasos ir pastatai. Ant kalvų pastatyti Acompos ir El Galjao griuvėsiai taip pat priskiriami Monte Albano sričiai. 

Religinį Monte Albano kompleksą sudaro centrinė aikštė (200x300 m), aplink kurią išdėstytos platformos, ant kurių stovėjusios šventyklos (į jas veda platūs laiptai). Taip pat greta yra vienas iš dviejų žaidimo kamuoliu laukų. Gausu akmenų su išraižytais piešiniais, dievų skulptūromis bei ankstyvojo Mezoamerikos rašto užuomazgomis.  

## Istorija

Monte Albanas laikomas pirmu tikru Mezoamerikos miestu. Jis beveik tūkstantmetį buvo svarbus regiono centras, sociopolitinė ir ekonominė Sapotekų civilizacijos sostinė. Miestas buvo įkurtas viduriniojo ikiklasikinio laikotarpio pabaigoje, maždaug VI a. pr. m. e. Nuo 100 m. pr. m. e. iki 200 m. e. m. Monte Albanas buvo smarkiai besiplečiančios sapotekų valstybės centru ir valdė ne tik Oachakos slėnį, bet ir didelę dalį Tehuantepeko sąsmaukos bei savo įtaka varžėsi su šiaurėje iškilusiu Teotihuakanu. Klasikinio laikotarpio pabaigoje (500−750 m.) miestas žlugo ir buvo apleistas. Vėliau miestas iš dalies atsikūrė, bet klestėjimo nebepasiekė.   

1987 m. Monte Albanas įtrauktas į UNESCO pasaulio paveldo sąrašą.


Image:MonteAlbanWest.jpg|Religinis centras
Image:MonteAlbanStela.jpg|Stela
File:2013-13-27 Máscara funeraria mixteca Tumba No. 7 Monte Alban Museo de las Culturas de Oaxaca anagoria.JPG|Mištekų laidotuvių kaukė iš Monte Albano
Image:Monte Alban Stela 12+13.jpg|Sapotekų raštas


File:Monte Alban building - 008.jpg|Viena iš piramidžių
File:MonteAlban010.jpg|Žaidimo kamuoliu laukas
Image:Zapotec Urn Cociyo Kimbell.jpg|Sapotekų dievybė
File:Monte-Alban-South-Platform.jpg|Laiptai į šventyklą
Sergio Goycochea

**Serchijas Chavjeras Goikočėja** (*Sergio Javier Goycochea*; g. 1963 m. spalio 17 d.) – buvęs Argentinos futbolininkas, vartininkas. Pasižymėjo savo sugebėjimu dažnai atremti 11 m baudinius. Jo pavardė – baskų kilmės.

## Karjera
Karjerą pradėjo tiek „River Plate“ klube, tiek vėliau Argentinos rinktinėje kaip atsarginis vartininkas vietoje Nery Pumpido. 1990 m. pasaulio futbolo čempionate Pumpido gavus traumą, Goikočėja tapo pagrindiniu Argentinos vartininku. Jis sėkmingai atlaikė jugoslavų ir italų baudinius 11 m baudinių serijose atkrentamųjų varžybų metu ir buvo įtrauktas į čempionato geriausių žaidėjų vienuolikę.

1992 m. Goikočėja atvyko į Prancūzijos klubą „Stade Brestois 29“, bet šis netrukus bankrutavo ir argentinietis vėl grįžo į Pietų Ameriką. 1993 m. su šalies rinktine laimėjo Copa America taurę.

1998 m. baigė karjerą, vėliau vedė televizijos laidas.

## Dalyvavimas čempionatuose

|}

## Išnašos

## Nuorodos
*
Ančia (kaimas)

**Ančia** () – kaimas Lenkijos šiaurės rytuose, Prieraslio valsčiuje, Suvalkų apskrityje, Palenkės vaivadijoje. Kaimas yra apie 9 km į rytus nuo Prieraslio, apie 23 km į šiaurės vakarus nuo Suvalkų ir 131 km į šiaurę nuo vaivadijos centro Balstogės. Kaime yra išlikusių apie 1880 m. medinių pastatų.
 

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975–1998 m. priklausė Suvalkų vaivadijai.

## Šaltiniai
Trikomas

**Trikomas** () arba **Iskelė** ) – Kipro kaimas, esantis Karpazo pusiasalyje, netoli Viduržemio jūros pakrantės. Pagal Šiaurės Kipro respublikos administracinį suskirstymą, gyvenvietė yra Iskelės apygardos centras, o pagal Kipro administracinį suskirstymą gyvenvietė yra Famagustos apygardoje.

Netoli kaimo buvo aptikta archajiška, VI a. pr. m. e. vidurio deivės statula, kuri dabar saugoma Luvre.

## Šaltiniai
Ekvadoro Konstitucinis Teismas

**Ekvadoro Konstitucinis Teismas** () – nacionalinis Konstitucinis teismas Ekvadore.
Teismas sprendžia konstitucinius klausimus. Jis buvo sukurtas Ekvadoro 1996 m. konstitucinių reformų metu. Teismą sudaro 9 teisėjai. Konstitucinio Teismas įtakos turėjo per Ekvadoro politines krizes. 

## Nuorodos
*Oficiali tinklavietė  (ispanų k.)
Lefkošos apygarda

**Lefkošos apygarda** () – nepripažintos Turkų Kipro respublikos apygarda, esanti Kipro salos centrinėje dalyje. Šiaurėje ribojasi su Girnės apygarda, vakaruose su Guzeljurto apygarda ir graikiškaja Nikosijos apygarda, pietuose su Larnakos apygarda, o rytuose su Magusos apygarda. Administracinis apygardos centras – Lefkoša. Pagal Kipro administracinį suskirstmą priklauso Nikosijos apygardai.

Apygardoje 2006 m. gyveno 85 597 žmonės.

## Šaltiniai
Magusos apygarda

**Magusos apygarda** () – nepripažintos Turkų Kipro respublikos apygarda, esanti Kipro salos rytinėje dalyje. Šiaurėje ir rytuose ribojasi su Viduržemio jūra, taip pat pietuose ribojasi su Iskelės apygarda, vakaruose ribojasi su Girnės ir Lafkošos apygardomis, o pietuose su graikiškąja Famagustos apygarda. Administracinosa apygardos centras – Magusa. Pagal Kipro administracinį suskirstymą priklauso Famagustos apygardai.

Apygardoje 2006 m. gyveno 64 269 žmonės.

## Šaltiniai
Pravų Lasas

**Pravų Lasas** () – kaimas Lenkijos šiaurės rytuose, Prieraslio valsčiuje, Suvalkų apskrityje, Palenkės vaivadijoje. Kaimas yra apie 7 km į šiaurės rytus nuo Prieraslio, apie 26 km į šiaurės vakarus nuo Suvalkų ir 133 km į šiaurę nuo vaivadijos centro Balstogės. Kaimas yra etnografiniame Suvakijos regione išsidėstęs ant moreninių kalvų. Kaime yra išlikę du 1940 m. vokiečių statyti bunkeriai, vienas iš jų stipriai apgriautas, o kitas gerai išsilaikęs. Netoli kaimo apsuptas medžių ir smulkesnių akmenų guli eratinis riedulys ant kurio yra nubraižytų Trečiojo Reicho simbolių. Spėjama, kad šie ženklai buvo padaryti, nes čia galėjo būti palaidotas Liuftvafės generolas arba atminimo ženklas architektui pastačiusiam kaimo bunkerius. Apie 1 km nuo kaimo link Romintos girios yra išnykusio Golubio kaimo liekanos ir 4 km į vakarus yra Stančikų kaimas garsus savo dideliais tiltais.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.


Vaizdas:Prawy Las bunkier przod.JPG|Bunkerio vaizdas iš priekio
Vaizdas:Prawy Las bunkier strzelnica.JPG |Bunkerio pagrindinė šaudykla
Vaizdas:Prawy Las bunkier szyb.JPG|Išėjimas iš bunkerio per stogą
Vaizdas:Prawy Las bunkier tyl.JPG|Bunkerio vaizdas iš užpakalinės dalies
Vaizdas:Prawy Las bunkier wejscie.JPG|Bunkerio pagrindinis įėjimas ir ventiliacijos anga
Vaizdas:Prawy Las drugi bunkier.JPG|Vaizdas iš vieno bunkerio į kitą
Vaizdas:Prawy_Las_bunkier_wiezyczka.JPG|Šaudymo bokštelis morenoje
Vaizdas:Prawy_Las_kamien_2.JPG|Riedulys panaudotas kaip antkapis Vokiečių kareiviams
Vaizdas:Prawy Las kamien 1.JPG|Paminklas vokiečiams
Vaizdas:Prawy Las kamien 3.JPG|Paminklas vokiečiams nuo šlaito
Vaizdas:Prawy Las kamien 4.JPG|Paminklas vokiečiams
Vaizdas:Prawy Las kamien godlo Prus.JPG|Vos matomas Prūsijos kryžiaus raižinys ant akmens
Vaizdas:Prawy Las kamien swastyka.JPG|Tikėtinas svastikos atvaizdas rato formoje
Vaizdas:Prawy Las kamien zelazny krzyz.JPG|Ant akmens gerai išsilaikęs Geležinio kryžiaus atvaizdas
Tampikas

**Tampikas** () – miestas šiaurės rytų Meksikoje, Tamaulipaso valstijoje, Meksikos įlankos pakrantėje, prie Panuko upės žiočių. Sudaro aglomeraciją su Siudad Madero ir Altamiros miestais.

Yra *General Francisco Javier Mina* tarptautinis oro uostas, svarbus jūrų uostas (svarbus naftos eksporto centras, taip pat eksportuojama mediena, sidabras, varis, vilna, kanapių pluoštas ir kt.). Tiesa, dauguma konteinerinių krovinių gabenami per Altamiros uostą. Svarbus naftos perdirbimo ir paskirstymo centras visoje Meksikoje.

Miestas turi centrinę aikštę, greta kurios – neoklasikinė rotušė, XIX a. Nekaltojo Prasidėjimo katedra. Senamiestyje daug Naujajam Orleanui būdingos architektūros pastatų.

## Istorija

Tampikas ispanų įkurtas 1823 m. ir pavadintas pagal XVI a. netoliese buvusią *San Luis de Tampico* pranciškonų misiją. Šis pavadinimas savo ruožtu kilo iš huastekų žodžio *tam-piko*, reikšiančio „ūdrų vieta“. 1829 m., jau Meksikai iškovojus nepriklausomybę, į Tampiką išsikėlė ispanų kariai iš Kubos, bet greitai buvo nugalėti. Tampikas įgijo didelę ekonominę svarbą XX a. pr. pradėjus vystyti naftos ir aviacijos pramonę.

## Šaltiniai
Microsoft Office

**Microsoft Office** − biuro programų paketas, serveriai ir paslaugos, skirtos Microsoft Windows ir Mac OS X operacinėms sistemoms, pristatytas „Microsoft“ 1989 m.

## Komponentai

### Biuro programos

#### Pagrindinės
* Microsoft Word − teksto redagavimo programa.
* Microsoft Excel − elektroninė skaičiuoklė.
* Microsoft Outlook (Windows) ir Microsoft Entourage (Mac OS X) − el. pašto klientas bei asmeninės informacijos tvarkyklė.
* Microsoft PowerPoint − kompiuterinė programa prezentacijų (pateikčių) skaidrėms ruošti.

#### Kitos (tik Windows versija)
* Microsoft Access − duomenų bazės tvarkyklė.
* Microsoft InfoPath − programa, skirta XML formų šablonų kūrimui.
* Microsoft OneNote − skaitmeninė užrašų knygutė.
* Microsoft Project − projektų valdymo programa, skirta sekti įvykius ir kurti tinklo diagramas.
* Microsoft Publisher − programa, daugiausia skirta kurti brošiūras, etiketes, kalendorius, atvirukus, vizitines korteles ir biuletenius.
* Microsoft SharePoint Workspace (anksčiau *Groove*) − P2P programa, skirta įmonėms.
* Microsoft InterConnect − verslo santykių duomenų bazės tvarkyklė, skirta Japonijos rinkai.
* Microsoft Office Picture Manager − skaitmeninės fotografijos tvarkyklė (panaši į Google Picasa ar Adobe Photoshop Elements), pakeitė Microsoft Photo Editor.

Šios programos nepriskiriamos Microsoft Office rinkiniui:
* Microsoft Visio − programa, skirta diagramų ir struktūrinių schemų kūrimui.
* Microsoft SharePoint Designer − WYSIWYG HTML redagavimo programa, skirta kurti interneto svetainių dizainus.
* Microsoft Lync − integruotas komunikacijos klientas konferencijoms ir posėdžiams realiu laiku (buvo įtrauktas į Office 2007 (tiek Professional Plus tiek ir Enterprise versijose) kaip Microsoft Office Communicator).

### Serveriai
* Microsoft SharePoint Server − bendradarbiavimo serveris.
** Excel Services
** InfoPath Forms Services
* Microsoft Lync Server (anksčiau Office Communications Server arba Live Communications Server) − realaus laiko komunikacijos serveris.
* Microsoft Office Forms Server − leidžia atverti ir užpildyti InfoPath šablonus su bet kokia naršykle.
* Microsoft Office Groove Server − valdo MS Groove P2P sistemą.
* Microsoft Office Project Server − projektų valdymo serveris.
* Microsoft Office Project Portfolio Server − leidžia kurti projekto aplankus, įskaitant darbo eigas.
* Microsoft Office PerformancePoint Server − leidžia klientams stebėti, analizuoti ir planuoti savo veiklą.

### Interneto paslaugos
* Office Web Apps − MS Word, Excel, PowerPoint ir OneNote internetinės versijos.
* Office Live
** Office Live Small Business − prieglobos paslaugos () ir interneto bendradarbiavimo įrankiai
** Office Live Workspace Web − internetinė dokumentų duomenų laikmena.
* Live Meeting − internetinės konferencijos paslauga.
* Microsoft Office product web site − teikia pagalbą susijusią su MS Office produktais.
* Microsoft Update − tinklalapis. Microsoft Office atnaujinimų ieškojimo ir diegimo paslauga.
* Microsoft  OneDrive - asmeninė debesies saugyklos paslauga.

## Šaltiniai
Bieliūniškis

**Bieliūniškis** – buvęs kaimas Rokiškio rajono savivaldybėje, 2 km į šiaurės rytus nuo Kairelių.

## Gyventojai

## Išnašos
Kęstutiškis

**Kęstutiškis** – buvęs kaimas Rokiškio rajono savivaldybėje, 20 km į pietus nuo Rokiškio, 2 km nuo Mickūnų, Aukštakalnių ežero rytinėje pakrantėje.

Panaikintas 1972 m.

## Gyventojai

## Šaltiniai
Konsoliduotosios finansinės ataskaitos

**Konsoliduotosios finansinės ataskaitos** – įmonių grupės finansinės ataskaitos, sudarytos ir pateiktos kaip vienos įmonės finansinės ataskaitos. Jeigu įmonė turi dukterinių įmonių, ji turi sudaryti konsoliduotąsias finansines ataskaitas. 

## Reglamentavimas
Konsoliduotųjų finansinių ataskaitų sudarymą reglamentuoja *Įmonių grupių konsoliduotosios finansinės atskaitomybės įstatymas*, kuris taikomas akcinėms bendrovėms ir uždarosioms akcinėms bendrovėms, galinčioms daryti tiesioginį ar netiesioginį lemiamą poveikį vienam ar keliems pelno siekiantiems juridiniams asmenims.

## Nuorodos
* LR Finansų ministerija. Įmonių finansinė atskaitomybė.
Okeanijos lengvosios atletikos čempionatas

**Okeanijos lengvosios atletikos čempionatas** – tarptautinis Okeanijos salų ir Australijos žemyno lengvosios atletikos čempionatas, vykstantis kas dvejus metus.  Čempionatą rengia ir koordinuoja Okeanijos lengvosios atletikos asociacija. Nuo 2000 m. suagusiųjų profesionalų čempionatas vyksta kartu su Okeanijos jaunimo čempionatu.

## Čempionatai

## Nuorodos
*OAA oficiali svetainė
Lyra Jakulevičienė

**Lyra Jakulevičienė** (g. 1974 m. lapkričio 6 d. Vilniuje) – teisininkė, teisėtyrininkė tarptautinės ir ES teisės specialistė, Jungtinių Tautų ir ES ekspertė, Mykolo Romerio universiteto (MRU) profesorė, MRU Teisės mokyklos dekanė.

## Biografija
Mokėsi Vilniaus 48-oje vidurinėje mokykloje, vėliau – Vilniaus 62-oje (šiuo metu Vilniaus Gabijos gimnazija), 1991–1993 m. Kalbų ir komercijos mokykloje Vilniuje. 1992–1997 m. VU Teisės fakultete baigė teisę, įgijo teisininkės kvalifikaciją. VU baigė doktorantūrą. 2001 m. gruodžio 19 d. VU apgynė daktaro disertaciją tema „Prieglobstis: valstybių tarptautiniai įsipareigojimai ir Europos Sąjungos teisė“, socialinių mokslų teisės krypties daktarė. 2008 m. MRU atliko habilitacijos procedūrą prieglobsčio teisės srityje. Stažavosi užsienyje įvairiose įstaigose (kaip Strasbūro tarptautinis lyginamosios teisės institutas (Prancūzija); Turku Åbo akademija (Suomija); San Remo Tarptautinis humanitarinės teisės institutas (Italija); Jungtinių Tautų vyriausiojo pabėgėlių komisaro biuras Šiaurės ir Baltijos šalims (Švedija).

1997 m. Europos reikalų ministerijos Privatizavimo departamento specialistė.
Dirbo tarptautinėse organizacijose Lietuvoje ir užsienyje – Ukrainoje, Turkijoje, Švedijoje. 1997–2003 m. Jungtinių Tautų vyriausiojo pabėgėlių reikalų komisaro biuro Lietuvoje patarėja, vėliau – atstovė Lietuvoje.
2001–2003 m. Lietuvos teisės universiteto Teisės fakulteto Tarptautinės teisės ir Europos Sąjungos teisės katedros lektorė. 2003 m. Tarpvalstybinio pasienio bendradarbiavimo proceso sekretoriato (Kijevas, Ukraina) vadovė; 2004–2005 m. Jungtinių Tautų vystymo programa, JT koordinatorės Lietuvoje (JTVP įgaliotosios atstovės) patarėja. 2006 - 2013 m. Jungtinių Tautų vystymo programos atstovė Lietuvoje. 

2004–2009 m. rugsėjo mėn. MRU Tarptautinės teisės katedros docentė, o nuo 2009 m. rugsėjo – profesorė. Nuo 2015 m. iki šiol - MRU teisės fakulteto (dabar - Mykolo Romerio teisės mokykla) dekanė.

Europos Sąjungos pabėgėlių teisės ekspertų akademinio tinklo „ODYSSEUS“ narė, Laisvo asmenų judėjimo Europos Sąjungoje Observatorijos (Nijmegeno Universitetas, Nyderlandai) ekspertė Lietuvos klausimams (nuo 2005 m.).

Daugelio žmogaus teisių ir ES teisės, prieglobsčio teisės, pabėgėlių teisės šaltinių Lietuvoje autorė.

Ištekėjusi . Vyras Adrijus Jakulevičius, IT specialistas, informacinių technologijų bendrovės „Addendum Solutions“ gamybos direktorius. 

Moka anglų, rusų, prancūzų, tamilų kalbas.

## Publikacijos
* Daugiau kaip 40 publikacijų tarptautinės ir Europos Sąjungos teisės klausimais autorė.
*Metinio teisės pranešimo "Lietuvos teisė: esminiai pokyčiai" redaktorė.
*"Lietuvos teisės šimtmetis: 1918-2018 m." redaktorė.

## Apdovanojimai
* Lietuvos mokslų akademijos apdovanojimas Jaunųjų mokslininkų kategorijoje už monografiją „Pabėgėlių teisė“ (2006 m. kovo 14 d.)

## Šaltiniai

## Nuorodos

* Profesinė Lyros Jakulevičienės tinklavietė